СРЕДЊА ШКОЛА

- директору

ПРЕДМЕТ: **Обавештење о остваривању наставе на даљину у средњим школама у седмици од 8. до 12. марта 2021. године**

Поштована/-и,

У складу са препорукама Кризног штаба са седнице одржане 5. марта 2021. године, донета је одлука да **све средње школе у Републици Србији, у седмици од 8. до 12. марта 2021. године остварују наставу на даљину**. У континуитету ће се пратити епидемиолошка ситуација, на основу чега ће бити донета одлука на организацији рада школа у наредном периоду. Подсећамо да су школе у обавези да доследно примењују модел организације наставе на даљину којим се омогућава квалитетно учење и континуирано праћење напредовања ученика.

Потребно је да употребите све постојеће канале комуникације са циљем неодложног обавештавања запослених, ученика и њихових родитеља о начину остваривања наставе у наредној седмици.